Erik Lyngø, stifter og direktør for Nybolig Erhvervscenter Lyngø, trækker sig tilbage og overdrager sin tredjedel til de to kompagnoner, Steen Royberg og Kim Jacobsen. Nybolig Erhvervscenter Lyngø i Aalborg er en af landsdelens største erhvervsmæglere og landets tredjestørste i Nybolig-kæden. Virksomheden blev startet af Erik Lyngø i 1980. I 1994 blev Steen Royberg partner, og i 2003 blev Kim Jacobsen den tredje partner i virksomheden. - Vi har nogle planer om yderligere forretningsudvikling. Derfor er et generationsskifte optimalt nu, siger Steen Royberg og Kim Jacobsen. - Det er selvfølgelig svært at forlade en forretning efter 27 år samt en forretning, som i årevis har præget markedet i Nordjylland. Men det gør det lettere, når det er en god, sund forretning i fortsat kraftig fremdrift, siger Erik Lyngø.

Opsummering:
Erik Lyngø siger farvel til sit erhvervscenter